Document ID: 31999R2390

Komisjoni määrus (EÜ) nr 2390/1999,
25. oktoober 1999,
millega nähakse ette määruse (EÜ) nr 1663/95 kohaldamise üksikasjalikud eeskirjad nende raamatupidamisandmete vormi ja sisu kohta, mille liikmesriigid peavad tegema komisjonile kättesaadavaks seoses EAGGFi tagatisrahastu raamatupidamisarvestuse kontrollimise ja heakskiitmisega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. aprilli 1970. aasta määrust (EMÜ) nr 729/70 ühise põllumajanduspoliitika rahastamise kohta, [1] viimati muudetud määrusega (EÜ) nr 1287/95, [2] eriti selle artikli 4 lõiget 6,
võttes arvesse komisjoni 7. juuli 1995. aasta määrust (EÜ) nr 1663/95, millega nähakse ette nõukogu määruse (EMÜ) nr 729/70 kohaldamise üksikasjalikud eeskirjad seoses EAGGFi tagatisrahastu aruannete kontrollimise ja heakskiitmisega, [3] viimati muudetud määrusega (EÜ) nr 2245/1999, [4] eriti selle artikli 2 lõiget 3,
ning arvestades, et:
(1) tuleks kindlaks määrata määruse (EÜ) nr 1663/95 artikli 2 lõikes 1 osutatud raamatupidamisandmete vorm ja sisu ning kehtetuks tunnistada komisjoni 3. oktoobri 1999. aasta otsus K(96) 2732, millega nähakse ette määruse (EÜ) nr 1663/95 kohaldamise üksikasjalikud eeskirjad nende raamatupidamisandmete vormi ja sisu kohta, mille liikmesriigid peavad tegema komisjonile kättesaadavaks seoses EAGGFi tagatisrahastu raamatupidamisarvestuse kontrollimise ja heakskiitmisega;
(2) liikmesriikidele tuleks anda mõistlik tähtaeg arvutisüsteemides muudatuste tegemiseks ning I lisas tuleks vastavalt eristada andmeid, mis peavad olema kättesaadavad 16. oktoobril 1999 algava 2000. majandusaasta kohta, ja andmeid, mis peavad olema kättesaadavad 16. oktoobril 2000 algava 2001. majandusaasta kohta;
(3) tuleb tagada elektroonilises vormis edastatavate andmete konfidentsiaalsus ja turvalisus;
(4) Euroopa Põllumajanduse Arendus- ja Tagatisfondi komitee ei ole oma eesistuja määratud tähtaja jooksul arvamust avaldanud,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1663/95 artikli 2 lõikes 1 osutatud raamatupidamisandmete vorm ja sisu ning nende edastamise viis sätestatakse käesoleva määruse I (X-tabel), II (Tehnilised nõuded arvutifailide edastamisel EAGGFile) ja III (Meelespea) lisas.
Artikkel 2
1. Iga liikmesriik teeb komisjonile kättesaadavaks kõik I lisa tabelis X, A või B-ga märgitud andmed EAGGFi tagatisrahastu maksete ja laekumiste iga üksiku toimingu kohta eelarvepunktide kaupa. Kõnealuseid andmeid tuleb säilitada elektrooniliselt.
2. Komisjoni kirjaliku taotluse korral ning üksnes dokumentide kontrolli ja kohapealsete kontrollide ettevalmistamiseks edastavad kooskõlastusasutused need elektroonilised andmed komisjonile 30 tööpäeva jooksul kooskõlas II lisas sätestatud tehniliste nõuetega.
3. Komisjon tagab liikmesriikide edastatud andmete konfidentsiaalsuse ja turvalisuse.
Artikkel 3
Komisjoni otsus K(96) 2732 tunnistatakse kehtetuks.
Artikkel 4
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolevat määrust kohaldatakse alates 16. oktoobrist 1999.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. oktoober 1999

Labels: 4
6
12
18
15